Държавен вестник, бр. 34, 2007 г., стр. 44

С Т Р .  44
Д Ъ Р Ж А В Е Н   В Е С Т Н И К
Б Р О Й  34
Наредба за изменение и допълнение на Наредба
№ 18 от 2002 г. за утвърждаване на медицин-
ски стандарт “Клинична патология” (обн., ДВ,
бр. 82 от 2002 г.; попр., бр. 83 от 2002 г.)
Параграф единствен. В приложението към
член единствен, ал. 1 се правят следните изме-
нения и допълнения:
1. В раздел III “Стандарти за структурата на
отделения по клинична патология/центрове,
тяхното обзавеждане и оборудване”:
а) в т. 2 “Устройство (структура) на отделе-
нието/центъра (биопсичен сектор, некропсичен
сектор, кабинети)” след таблицата “Биопсичен
сектор” думата “забележка” се заменя с думите
“забележка едно”;
б) в т. 2 след думите “национално значение”
на нов ред се създава: “Забележка две. Обза-
веждането на биопсичния сектор в самостоя-
телните лаборатории и лабораториите по обща
и клинична патология в ДКЦ не включва за-
дължително наличие на криостат, хистокинет
и центрофуга.”
2. В раздел VIII “Стандарт за извършване на
патологоанатомични аутопсии”:
а) в т. 3.2 след думите “кръвно заболяване” се
добавя нов абзац: “Възстановяване на трупа: из-
вършва се връщане на изследваните вътрешни
органи, затваряне и тоалет на трупа. В универси-
тетските болници се разрешава вътрешните ор-
гани да бъдат оставяни за научномедицински,
учебни и преподавателски цели при условията и
по реда на чл. 4 от Наредба № 16 от 2004 г. за
условията и реда за даване на съгласието на някой
от близките за вземане на органи, тъкани и клет-
ки от човешки труп (ДВ, бр. 44 от 2004 г.).”;
б) в т. 8 “Допълнителни изисквания и разпо-
редби при извършване на аутопсия”, подточка
8.4 думите: “Наредба № 16 от 1996 г. за организа-
цията на болничната медицинска помощ в дър-
жавните болнични заведения (обн., ДВ, бр. 76 от
1996 г.; изм., бр. 29 от 1999 г.)” се заменят с “чл. 98
от Закона за здравето (ДВ, бр. 70 от 2004 г.)”.
Министър: Р. Гайдарски
11968
МИНИСТЕРСТВО
НА ИКОНОМИКАТА
И ЕНЕРГЕТИКАТА
НАРЕДБА № 16-334
от 6 април 2007 г.
за топлоснабдяването
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят редът
и техническите условия за топлоснабдяване, за
оперативно управление на топлоснабдителна-
та система, за присъединяване на производите-
ли и потребители към топлопреносната мрежа,
за прекратяване на топлоснабдяването, за спи-
ране на топлоподаването и за прилагане на
дяловото разпределение на топлинната енер-
гия в сгради—етажна собственост, както и ви-
дът, условията и редът за предоставяне на га-
ранции от доставчиците на топлинна енергия
по сключваните от тях сделки с топлопренос-
ното предприятие.
(2) Техническите условия за топлоснабдява-
не се отнасят за:
1. производство на топлинна енергия;
2. пренос на топлинна енергия;
3. оперативно управление на топлоснабди-
телната система;
4. присъединяване към топлопреносната
мрежа;
5. измерване и отчитане на топлинната
енергия;
6. дялово разпределение на топлинната
енергия;
7. прекратяване на топлоснабдяването;
8. спиране на топлоподаването.
Чл. 2. (1) Топлоснабдяването се осъществява
чрез енергийни обекти и съоръжения за произ-
водство, пренос, доставка и разпределение, свър-
зани в топлоснабдителна система, и въз основа
на комплексен технико-икономически анализ по
чл. 9, ал. 1, т. 2 от Закона за енергетиката (ЗЕ).
(2) Изграждането на нови и разширението
на съществуващи обекти и на нови топлопре-
носни мрежи, необходими за топлоснабдяване
в населените места, се извършва в съответст-
вие с подробни устройствени планове и при
спазване на техническите правила и нормати-
ви, определени в наредбата по чл. 139, ал. 5 от
Закона за устройство на територията (ЗУТ) и
по чл. 125, ал. 4 ЗЕ.
Чл. 3. (1) Топлопреносното предприятие е
длъжно да има готовност да предоставя топ-
линна енергия за отопление от 1 октомври до
30 април.
(2) Топлопреносното предприятие или дос-
тавчикът включва отоплението в абонатната
станция на сградата, когато средната денонощ-
на температура на външния въздух в три после-
дователни дни е по-ниска от +12 °С и изключва
отоплението при повишаване на средната де-
нонощна температура на външния въздух в
три последователни дни над +12 °С, като и в
двата случая се съобразява с дългосрочната
прогноза за следващите 7—10 дни.
(3) Топлопреносното предприятие или дос-
тавчикът може да включи или изключи отоп-
лението преди или след сроковете по ал. 1 и 2
по писмено искане от потребителите.
Г л а в а  в т о р а
ПРОИЗВОДСТВО НА ТОПЛИННА
ЕНЕРГИЯ
Чл. 4. Производството на топлинна енергия
се извършва от енергийни предприятия при усло-
вията на чл. 39, ал. 1, т. 1 и чл. 39, ал. 4, т. 2 и 4 ЗЕ.